CASNAN DIANTAÑO* (tambe yama cas di torto, di bara, di 
yerba, of di lodo y despues e casnan di piedra). 

Promer cu e spañonan a yega na America (conkista 1492) ya 
independientemente, tabata tin un gran diversidad y muestranan di 
creatividad y e abilidad pa adapta y innovacion. E habitantenan indigena 
(Indjan) tabata biba den e asina yama maCocas, casnan grandi cu un diagonal 
di mas o menos 19 metro. Den e area di Amazonia ainda tin indigenanan cu 
ta biba den casnan asina, den cual diferente famia ta biba hunto. Museo 
Arkeologico di Aruba tin un maqueta di un maloca. Na Aruba prome tabata 
tin maloca, despues cas di piedra poni riba otro, mescos cu ta traha transhi 
pero, cu dak di palo di maishi, di palma, di yerba y mas despues dak di torto. 
Despues a cuminsa traha e casnan di “torto”( leem), cu tambe tin na Corsou y 
Boneiro, pero cu tin otro tipo di dak (e.o. di yerba y palo di maishi, sin 
torto). Na Venezuela y Colombia tambe tin cas di torto. 

Casnan di antaño na Aruba ta casnan fresco, fuerte y fabuloso, cu un estilo 
di construccion bon adapta na nos clima. Nan ta forma un harmonia ideal cu 
paisahe di nos isla. A desaroya e casnan pintoresco aki den careda di tres 
siglo, danki na sabiduria di nos cunukeronan. E misionario D. Charles de 
Rochefort den un relato di biahe na aña 1662, ta describe e casnan na e 
islanan dilanti di e continente Americano, cu ta hopi parecido na e sistema di 
construi cas na Aruba despues di 1515 te 1924. Mayoria di e casnan di torto 
existente a ser construi entre mas o menos 1836 y 1860. Di hopi di nan ta 
parti so a keda pa falta di matencion y diferencia di opinion tocante herencia 
di famia. 

Nos hendenan a construi casi tur e casnan aki segun direccion di nos 
bientonan alisio (passaat). Por observa esaki tambe na fogon di e cas. Awe 
cu nos tin caminda asfalta, nos ta nota cu liña di construccion di nos 
careteranan no ta cuadra cu posicion of situacion di hopi di e casnan aki. 

Ora cu a traha e cas di antaño, a tene cuenta cu construccion di e cambernan 
cu generalmente ta bini na parti pariba, na unda e biento ta drenta. Tambe a 
uza material di construccion cu ta adapta na nos clima caluroso y adapta 
tambe na temporada di biento hopi fuerte. Preferiblemente tabata busca un 
lugar halto y cu tin proteccion contra awa y biento (p.e. door di palonan di 
mata o piedranan). E dak ta wanta yobida hopi bon. Generalmente e cas di 
antaño tin muraya hopi diki, depende di e cantidad y disponibilidad di 
material uza. Tabata uza material cu ta resistente contra awa y candela. 
Ademas di tur esaki, a tene cuenta tambe cu subida y bahada di solo. 

Antes no tabata tin cement y tabata traha cas di un mescla di caRchi (klei 
blanco) of k[ei cora bruha cu yerba seco y un poco di santo (santo di rooi cu 
greis volcanico) pa e mara bon y wanta awa miho. E mescla aki ta ser yama 
torto. Tabata traha cas completamente di klei bruha cu yerba seco, palo di 
fudóa y repinan di palo di cadushi ( faCmñeu ), stacanan di palo di huliba y 
takinan fini di mangel. Tin biaha tabata usa takinan di xvatapana of di fxvifi. 
Prome ta cuminsa traha e fundeshi cu stacanan bati vertical den tera. Cu pafo 
cd fuCi6a ta traha e stacanan y despues tabata tefe (vlecht) e tafinan cd e.o. 
mangeC horizontal entre e stacanan pa reenforsa e muraya. Tin murayanan 
dobbel di dos staca banda di otro y murayanan enkel di un staca. E asina 
yama torto, e meslca di klei cora bruha cu yerba, ta forma e “specie di 
pleister” cu tabata ser uza pa yena entre tur takinan, sin salta skinanan y pa 
tapa tur buraconan. Un poco di santo den e torto ta yuda pa mare bon. Ariba 
esey ta uza un mescla mas fini y finalmente tabata blancha e murayanan cu 
caCfi (calki blanco contra insecto y pa wanta awa). 

Pa traha e dak tabata uza palo di huliba y tambe Sparcñ ( Maracai6o pa e 
span. E palonan di e spar di maracaibo ta importa y ta mas largo. Ariba dje, 
riba e forfete, tabata traha manera un mat o matnan di repinan fini di palo di 
cadushi seco, e asina yama mat £fCam6eu. Flambeu no ta yena cu comehein 
(of houtluis) lihe. Horkete o horket ta un palo largo cu a corta di un mata y 
cu na un punta tin forma di V (di huliba of spar di maracaibo). Tabata uza 
ca6uya dipita y despues clabonan grandi (clabo di Cristo) pa e biganan y 
chikito pa e flambeu. E repinan di flambeu ta poni un manera pa forma git 
(goot) chikito. Riba e mat di flambeu ta pone e torto cñ caCicfi (klei blanco), 
den e gitnan. E torto di e dak tabata tres pa cuatro duim diki. E daknan aki ta 
wanta hopi yobida, mas e dak muha mas e ta cera. E torto fini di calichi 
(calki blanco) ta pa cera e pleister pa wanta awa. Si e dak haya buraco, ta 
facil pa tapa e buraco den un rato cu un poco di torto. E dak di torto ta 
resistente contra candela compara cu un dak di maishi, palma of yerba cu ta 
kima lihe. E dak di torto tabata ser yama tambe (DafjnetsCa estiCoSpaño. Na 
Paraguana y Falcon (Venezuela) ta yama e casnan di klei cu un dak asina 
casas cfe torta. 

Algo tipico di e arkitectura di antaño ta e dak cu e hulandesnan tabata 
yama “zadeldak”. E portanan ta di dos blad, un ariba y un abao. Mayoria di e 
casnan di antaño tabatin e portanan aki cu yama portanan cñ saya cu cCjefi. E 
bentananan tabata di dos blad di palo, despues a cuminsa uza waya contra 
muskita, y bentana cu jaloezie cu no ta move, finalmente rond di 1850 a 
cuminsa uza mas y mas e bentananan cu jaloezie cu ta move. Otro cos tipico 

tabata un bentana chikito, sin of cu blad, cu ta traha den muraya di 
comedo(r) of cushina. E bentana aki yama “spigat”. 

Tabatin diferente tipo di (zadel-) dak, depende di e grandura di e cas. 
Tabata tin cas cu un sala memei (e parti halto) y dos hadrei (un cada banda) 
cu e tres cambernan. E camber memei tabata e camber principal pa e tata y e 
mama, pero tin biaha e mayornan tabata uza e camber dilanti despues cu e 
muchanan bira grandi. E muchanan tabata drumi den e camber dilanti of 
esun patras, mucha muher y mucha homber tabata drumi apart. Despues di 
tempo tabata uza e camber dilanti tambe pa negoshi of pa warda cosnan bieu 
(ora e yiunan bira grandi). Tambe tabatin casnan cu un hadrei so. Tabatin cas 
cu tabata consisti di un parti plat dilanti y un parti halto patras. Tin hende 
tabata cuminsa cu construi un hadrei cu su camber so y despues, segun por, 
tabata haci e cas mas grandi (cu un parti halto -e sala- y otro hadrei cu e 
respectivo cambernan banda pariba). Antes e cushina tabata traha apart di e 
cas y no na e banda cu biento ta bin (cu un ramada) contra peliger di 
candela pa e dak di e cas di yerba. E dak di torto ta mas resistente pa candela 
ora tin cushina pega cu e cas (entre otro tempo fogon di piedra a bin na 
moda). 

Tabatin di nos hendenan cu tabatin un rito den cual ta mata un gai y laga 
su sanger basha den e fundeshi. E rito aki ta un sacrificio of ofrenda pa 
garantisa fertilidad den tur aspectonan di bida. Trabou di cunucu ta duro y 
un bon cosecha ta cuminda. Ora yega na e span di e dak ta hisa bandera y dal 
un bitter (rom blanco o jenever). 

Den sala tabata ricibi solamente hendenan importante, manera por 
ehempel un pastoor. Bon bisiñanan tabata drenta e cas via e porta di e hadrei 
patras. Esnan cu ta biba na e cas ta ricibi nan bisiñanan bisti cu nan pañanan 
di cas. No tabata ser considera un bon custumber pa drenta di un hadrei y 
crusa door di e cas, y sali door di e otro hadrei, miho evita esey. 

Patras di e cas tabata traha un luga chikito di palo of piedra pa haci e 
necesidadnan humano cu luga pa sinta di palo cu un buraco of bari bou di 
dje (un bestro). Tin biaha tabatin hende ta haci nan necesidad den mondi. Pa 
baña tabata uza awa di rembak of awa di pos. 

Cerca di e cas tin e magasina (magashina), e tabata traha di mesun 
materialnan cu e cas. Den e magasina tabata warda e.o. e cosecha di 
tapushinan di maishi, cu ta carga den saco di tela di hariña geel o di saconan 
di ftafifein -cu ta tela di saco di batata- cosi na otro. Despues di tumba maishi 
y pone seca mas o menos tres siman den Sofii, tabata cfrenta maisfii den 
magasina. Algun palo di maishi tabata warda pa festeha San Juan y tambe 
tabata usa restonan di e matanan e.o. di maishi pa traha dam den cunucu. E 

dam tabata wanta awa y ora e dam putri e ta forma gordura pa e tera 
(fertilidad). Esaki ta e origin di e dicho: trafia cfam warcfa awa (prepara pa loke 
ta bay bin). Cu e palonan di maishi tabata traha un cama cuadra riba piso, 
riba e cama ta pone e tapusfiinanffecfia. Mescos cu ta traha un transhi di 
piedra, tabata keda stapel e tapushinan cu e flecha pafo, formando manera un 
cura. Segun tabata subi ta yena e cura (cuadra) cu tapushi di maishi memei. 

E ultimo saco di maishi flecha tabata uza pa pone mas ariba. Despues ta 
canta o baila cu musica di e.o. tambu ariba e parapeta pa pak e bon. Asina 
aki e asina yama parapeta (parapete) di maishi tabata cla. E haltura di e 
parapeta, depende di e cosecha, tabata mas o menos E30 metro halto. Un 
bon cosecha di 90 saco di tapushi flecha, ta suficiente pa un famia por bati 
pan di maishi rabo, traha papa y boyo di maishi rabo, pa mas cu un aña. Nos 
hendenan cu tabata traha hafifat (halifashi) tabata cumpra barinan di palo (di 
mas o menos ocho galon). Un halifat ta mita bari pa yena juice di aloé of pa 
carga awa. Tabata basha awa den e bari di rom bashi, tabata bire tur dia y 
laga e awa trek un par di dia. Despues ta yena e awa den cfa6ishan y wardele 
den magasina. Ora drenta maishi tin biaha tabata tin fiesta di tambu y tabata 
baila. E sorto di awa di rom getrek di e barinan di rom, e asina yama 
fa6atroshi of chicori, tabata bebe durante e fiesta di tambu. 

Den magasina tambe tabata warda hermentnan manera chapi, halado y 
tambe siya di burico. E machete tabata hiba cas. Tabata tin chapi pa chapi, 
cu ta mas hancho y mas drumi y e asina yama chapipa hoya cu ta mas recto 
(straight) y mas smal y cu tabata uza pa planta. Claro, no mester lubida e 
stichi y sfinger Vambe. Tin biaha tabata traha un lugar chikito, den cunucu, pa 
warda e hermentnan, esaki ta e asina yama shopa (shopj pa warda herment. E 
shopa tabata traha di palonan di maishi y tambe tabata un luga pa descansa 
den sombra. 

Nos hendenan tabata uza materialnan natural cu tabata disponibel na 
Aruba mes, pues no importa di exterior. E tamaño di e palonan di huliba 
disponibel tabata determina con grandi ta traha un cas. Despues cu a 
cuminsa importa e palonan di Spar cfi fMaracaiho, cu ta mas largo, por a traha 
casnan mas grandi. Manera a menciona caba: promer nan tabata traha un 
parti so (por ehempel un hadrei y un camber) y segun tabata por y grandura 
di e famia, tabata sigui traha pida pida aserca te ora completa e cas di torto 
cu su di dos hadrei, su tres of mas cambernan, su cushina y cu su magasina. 

A introduci panchi di dak cuminsamento di siglo 19. A cuminsa lanta 
muraya cu piecfra (piedra natural: breuksteen) y klei y despues cubri esaki cu 
calki. Ora e fogon di piedra (antes di torto) a ser introduci, tabata traha e 
cushina pega na e cas. Den fogon tabata cushina cu palo. Burico tabata 

transporta material di construccion e tempo ey. Aunke hendenan tabata 
importa y uza tecnica y material mas moderno, sin embargo, nos hendenan a 
sigui construi cas tipico di torto. Tin casnan di piedra (breuksteen) di fin di 
siglo 19 y cuminsamento di siglo 20 cu tin decoracion, asina yama cas cfecora 
ofcasfCoria , cu tin manera un cortina riba e entrada dilanti y decoracion 
(gepleister) na e randnan na banda. Tambe tabatin un diseño den forma di 
cortina riba e rand di e dak, na e parti unda e entrada di e cas ta. Un 
conocido metsla di antaño, cu tabata pleister diseño, ta Simon Donati (naci 
±1824 na Guajira Colombia), su descendientenan a sigui cu e trabou di 
metsla. 

Tin cas tabatin un rem6akf regenbak) pega cu cushina. Dak di torto 
(gepleister) y panchi ta adecuado pa un rembak (resistente pa awa). E 
rembak tabata traha di piedra y gepleister cu pleister resistente pa awa 
(calichi) of cu cement. 

4072 Arubiano a emigra pa Cuba entre 1917 y 1922 pa bay traha y amplia 
nan conocemento. Varios di nan a construi nan cas completamente, danki na 
entrada di nan trabou (principalmente cortamento di caña) di Cuba. 

Cu yegada di Lago Oil & Transport Co., Ltd. (operacion a cuminsa na 1927 
y refinacion na 1929) material y tecnica nobo, procedente di exterior, a bira 
disponibel. E Arubiano a cuminsa uza e material- y tecnicanan nobo pa 
construccion di cas. A consecuencia di esaki e cas di antaño a keda 
reemplasa pa un cas mucho mas nobo y mas moderno. Cu aumento di 
prosperidad a cuminsa traha cas preferiblemente di piedra y basha di beton 
of di bloki na luga di uza piedra di mondi, piedra di coral (banda di lama) of 
di piedra di calki (breuksteen). E materialnan aki ta sali mas barata (cu 
piedra di calki) y mas lihe por traha un cas. Den añanan 1940-1945 stoof di 
gas a cuminsa reemplasa e fogon y bentana di blad (cu jaloezie di palo) a ser 
reemplasa pa schutter di glas. De districtonan a cuminsa introduci awa di 
tubo despues di 1940. Na principio di siglo 20, pa motibonan higienico, a 
introduci un baño y wc di bloki of basha. Prome cu a haya awa di tubo tabata 
construi un baki di awa na halto pa awa di baño. 

Danki na esfuerso di particularnan pa cuida nan herencia cultural di famia 
y danki na esfuerso tambe di entre otro Monumentenbureau Aruba, a 
conserva algun di e casnan tipico di antaño y a registra e tecnica tambe. 

Na Savaneta 283 tabatin un cas di torto (cu su dak di yerba), cu tabata 
considera como esun mas bieu na Aruba; mas o menos 160 aña. Na aña 2001 
Monumentenbureau a constata cu e cas a cay den otro, ta e fogon so a keda. 
Durante yobida pisa na aña 2000, e ultimo dak di torto a cay den otro. 
Monumentenbureau a conta 63 cas di torto na Aruba, di cual 14 so ta riba 
lista di monumento. Mayoria di e casnan aki a ser construi entre mas o 

menos 1836 y 1860. Mantenemento y preservacion di e casnan aki ta hopi 
caro, cu tempo nan por deteriora y por tin diferencianan di opinion entre e 
herederonan tocante e cas y tereno. 

Na 1985 nan a construi un cas di torto na Parke Nacional Arikok den e 
forma tradicional y cu material natural tambe (klei, calichi, flambeu, yerba y 
taki di e.o. huliba y watapana). E cas aki ta un replica, e no ta un cas 6i6a. 

E casnan aki ta parti di nos herencia cuCturaf, nan ta refleha sabiduria di un 
pueblo cu a ser desaroya durante varios siglo y pasa di generacion pa 
generacion. Esaki ta demostracion di e capacidad pa adapta na cualkier 
circunstancia. Te dia di awe nos hendenan ta bon conoci pa nan capacidad 
pa adapta y pa nan flexibilidad, hasta na circunstancianan trabahoso y di 
crisis. Nos casnan tipico di antaño ta patñmonio cufturaCdi nos isla Aruba. 

Unesco ta boga pa diversidad cultural como patñmonio comun cñ CiumanicCad. 
Diversidad cultural ta un fuente di intercambio, innovacion y creatividad. 
Diversidad cultural ta garantisa supervivencia di humanidad. Patrimonio 
cultural ta sumamente importante den e sentido aki. 

Casnan di antaño e.o. casnan di torto ta parti di nos patrimonio historico y 
cultural. 

Literatura recomenda: 


D. Charles de Rochefort, Van cCe vuoningen en van cfe Ciuyshoudinge cCer Carai6en, 
‘KatuurCijfe en zecCeCyfe histoñe van de voor eyCancfen van Jhneñhg. Rotterdam 1662. 

G.B. Bosch, (Reizen in ( West-Incñe, deel 2, Utrecht 1836. 

A. Dania, Rooi Qlxvars, RecuercCo cñ un J4ru6a cfi antaño, Edicion educativo, 
Oranjestad 2005. 

O. Klooster van der, M. Bakker (eds.), (Bouwen op cCe ( WincC, jArchitectuur en 
CuCtuurvan JJru6a, Stichting Libri Antilliani 2007. 


*nota: E palabra cas cñ cunucu ta ser uza pero e palabra aki ta referi tambe na 
un cas di palo/tabla y zink, un sorto di rancho den cunucu (campo), awendia 
hopi biaha ta referi na un cas di piedra. Pesey preferiblemente a scoge pa e 
palabra cas di antaño, tambe yama cas di torto, di bara, di yerba, di palo di 
maishi, di blachi di coco of cas di lodo y despues cas di piedra, cu a ser 
construi tur caminda na Aruba (den cunucu y den stad). E palabra cunucu ta 

deriva de e palabra indjan kgnukg cu kiermen tera pa cultiva. Cas di torto 
tabata haya mas, pafo di stad y door di e torto (mescla pa pleister di klei) e ta 
mas duradero. 


Oranjestad, 15 januari 2008 (original 2005) 
drs. Vilmio Wester 
Antropologo Cultural 

Datonan di nos historia oral ta tambe cortesia di Instituto di Cultura Aruba 
(desde 2007 DCA). 

